ועדת החוקה, חוק ומשפט, כנסת 23, פרוטוקול מספר 187, 2021-01-25 09:30

יעקב אשר: שלום.

יעקב אשר: בוקר טוב לכולם.

יעקב אשר: אני פותח את הישיבה של ועדת חוקה, חוק ומשפט.

יעקב אשר: על סדר-היום: הצעת תקנות סמכויות מיוחדות להתמודדות עם נגיף הקורונה החדש (הוראת שעה)(הידוק הגבלות)(תיקון מס' 3) התשפ"א–2021.

יעקב אשר: בפתח דבריי אני רוצה להתייחס לאירועים ולדברים שאנחנו חווים בימים האחרונים בעיר שבה אני גר, בעיר ששירתי בה הרבה מאוד שנים בעירייה, גם כראש עיר ובמגוון תפקידים נוספים.

יעקב אשר: מה שאנחנו רואים בימים האחרונים זה לא בני ברק, זה לא אופי תושביה.

יעקב אשר: יש פה קבוצות שוליים כאלה ואחרות שמכתימות את שמה של העיר הגדולה והחשובה הזאת, שרוב מוחלט של תושביה מעבר לכך – אנשים ערכיים מאוד, אנשים שומרי תורה וחוק ושומרי סדר.

יעקב אשר: אני חושב שנוצר פה איזשהו סיר לחץ שמגיע גם בעקבות, לצערי הרב, לחץ תקשורתי כזה או אחר שכל היום אנחנו בכותרות בצורה כזו או אחרת ואלה כותרות שהן תמיד יפות לכל זמן, אבל עכשיו, לצערי הרב, עוד יותר.

יעקב אשר: וכל קבוצה מסוימת שרואה את הסיר לחץ הזה, מנסה להטביע את חותמה מסיבותיה שלה, אם זה אנשים עם אידאולוגיות כאלה ואחרות שרוצים להתסיס את העיר ואם זה סתם בני נוער או אנשים משוליים או אפילו אנשים שלא גרים בעיר ובאים למקום האקשן.

יעקב אשר: אני מבקש מהמשטרה וקורא למשטרה לא להפוך את כל בני ברק לשדה קרב.

יעקב אשר: היא לא שדה קרב, היא לא הייתה כזאת.

יעקב אשר: תסתכלו בהיסטוריה של העיר, בהיסטוריה הקרובה והרחוקה.

יעקב אשר: חייבים לעבוד שם היגיון, חייבים לעבוד במתינות ועם שכל.

יעקב אשר: כמובן, לטפל בהפרות נקודתיות אבל לטפל בהן נקודתית.

יעקב אשר: המקום באמת הפך לשדה קרב של פיצוצים בלילות.

יעקב אשר: זה דבר שאני לא זוכר אותו ואני כבר לא צעיר במיוחד.

יעקב אשר: ברשותכם, חבריי, אני רוצה לציין עוד דבר אחד.

יעקב אשר: במשך שנים רבות מערכת היחסים בין המשורה לבין העירייה ומנהיגי הציבור הייתה למופת, הייתה סמל ודוגמה.

יעקב אשר: אני הייתי חלק מראשי עיר לדורותיהם שהנושא של שיתוף פעולה עם המשטרה היה חלק מהניהול של העיר.

יעקב אשר: בתקופתי הקמתי תחנת משטרה בבני ברק, בלב העיר בני ברק.

יעקב אשר: כל מפקדי המרחבים לדורותיהם, אחד לאחד – הייתי מזכיר את כולם – ידענו לשתף פעולה, ידענו להתווכח, ידענו ללמוד את הרגישויות, כל אחד של הצד האחר כי בסופו של דבר, משטרה יהא גוף שמתפעל ומתופעל בתוך ציבור חי ונושם עם כל הרגישויות.

יעקב אשר: לכן אני קורא מכאן לחדש את התיאום בין העירייה לבין המשטרה.

יעקב אשר: אני מציע שעוד היום תכונס ישיבה משותפת של המשטרה, של העירייה, של נציגי המנהיגות הרבנית בבני ברק כדי להשיב את השקט לעיר, להיכנס לפרופורציות הנכונות ולהחזיר את בני ברק לתפארתה האמיתית מזה שנים רבות.

יעקב אשר: תודה רבה לכם.

בועז טופורובסקי: ולישיבות שפתוחות בניגוד להנחיות – להיסגר.

יעקב אשר: אני לא זוכר אותך יושב ומחפש לי דברים מסוימים להפרות.

יעקב אשר: אמרתי ואני לא צריך להתנצל בפני אף אחד, אסור להפר את התקנות ולא צריך להפר אותן.

יעקב אשר: כל האירועים שהיו מיום חמישי עד עכשיו לא קשורים אפילו אחד מהם למה שהיה בבני ברק.

יעקב אשר: אנחנו כבר 3 ימים בכותרות, אחד מהם לא קשור להפרות.

יעקב אשר: הכול זה גלגול של משהו שקרה.

יעקב אשר: בוא, תבדוק.

בועז טופורובסקי: גם בחדשות - - מגיעים לישיבות - - -

יעקב אשר: אתה קורא את החדשות, ואם אתה רוצה לעבור איתי על הפרות ניסע ביחד ולבדוק הפרות בכל מקום ובכל דבר.

יעקב אשר: לא היה פה נושא אחד: אתמול הייתה הפגנה - - -

אוסנת הילה מארק: יש פה אינטרס של כל הצדדים להרגיע.

בועז טופורובסקי: הפוך.

יעקב אשר: בסדר, יש כאלה שלא רוצים להרגיע עד הבחירות לפחות, אבל זה בסדר.

יעקב אשר: דווקא פחות שמעתי התלהמויות מהמקום שאתה מגיע אליו.

יעקב אשר: אני אומר לך, ידידי הנכבד, כל האירועים שהיו ב-3 הימים האחרונים, לא היה בהם אחד על רקע של הפרה.

יעקב אשר: מה שהיה זה אותו סיפור של שוטרים שלא נכנסו למקום שהייתה בו ההפרה, רדפו אחרי נער שכנראה חבש את המסכה או לא.

יעקב אשר: ואני לא ממעיט בזה.

יעקב אשר: וכשהוא נכנס לתוך איזשהו מתחם, שם היא התחילה המהומה.

יעקב אשר: עוד פעם, אני לא נותן לזה שום הצדקה וכלום, אני מודיע עוד פעם פה ואני עומד מאחורי מה שאני אומר, כל האירועים שהיו, כולל האירועים של אתמול – אתמול הייתה הפגנה של פלג מסוים, מסיבותיו שלו, על משהו שקרה באשדוד.

יעקב אשר: את ההפגנה עשו בבני ברק, במרכז העיר.

יעקב אשר: וכשיש הפגנה, אז מגיעים המפגינים, מגיעים סקרנים – ואתה יודע, יש הרבה סקרנים, ברוך השם, העיר צפופה, על כל מטר מרובע לפעמים יותר אנשים מאשר בכל עיר אחרת וככל שמגיעה יותר משטרה, אז הסקרנות רק גוברת.

יעקב אשר: מפה והלאה הגענו לירייה באוויר.

יעקב אשר: אני לא נכנס כרגע לסיטואציה של השוטר.

יעקב אשר: אני אומר עוד פעם, אף אחד מהדברים שקרו ב-3 הימים האלה, ואני אומר את זה בידיעה, לא היה על רקע של הפרה ולא היה איזה עימות בתוך ישיבה או בתוך בית ספר.

יעקב אשר: העיר סגורה מסוגרת.

יעקב אשר: ואני אומר לך, אתם לא חיים בעיר הזאת ביום-יום.

יעקב אשר: אתה יודע מה זה בוקר רגיל, לא בתקופת הקורונה, בבני ברק?

יעקב אשר: קח מסוק זה בשעה 07:45 בבוקר, אתה רואה נחילים-נחילים של ילדים וילדות באלפים, בעשרות אלפים.

יעקב אשר: הרי כל בניין בבני ברק, מי שיודע פחות או יותר או לא – אני תמיד הייתי משתמש בזה במשרד החינוך כשהייתי בא לדבר על הצורך בגנים.

יעקב אשר: הייתי מסביר להם – כל בניין סטנדרטי בבני ברק זה 4 גני ילדים.

יעקב אשר: אתה יודע, ביום רגיל, כמה ילדות וילדים ונערים הולכים ברחובות העיר?

יעקב אשר: אתה לא רואה מדרכה בכלל.

יעקב אשר: ועכשיו, אז רצה איזו ניידת שידור אחרי 20 ילדים או 30 ילדים, באיזשהו מקום – הפרה.

יעקב אשר: אפשר להדליק את הכול, אפשר לשרוף את הכול.

יעקב אשר: בסוף אנחנו נשארים פה ביחד כולם.

אוסנת הילה מארק: האינטרס הציבורי והאינטרס הבריאותי של מדינת ישראל זה שהרוחות יירגעו.

אוסנת הילה מארק: זה הכול.

יעקב אשר: וזה בדיוק מה שאני קורא מכאן ואני אומר, אפשר להגיע לתיאום, לחדש את התיאום, לחדש את השיח.

יעקב אשר: אפשר גם להתווכח, אפשר גם לבוא בביקורת למשטרה.

יעקב אשר: כן, גם לי יש ביקורת על המשטרה, אבל באותו לילה, כשהתחיל האירוע ההוא ביום חמישי בלילה, אני הוצאתי הודעת גינוי מיידית, לא בגלל שמישהו ביקש ממני, אני לא עובד לפי הזמנות.

יעקב אשר: וכל העיר גינתה את הדבר הזה.

יעקב אשר: אבל הייתי עוד מספיק חכם בהודעת הגינוי שלי שגם אמרתי שהמשטרה תיזהר לא להיסחף לעניין הזה.

יעקב אשר: וזה בדיוק, לצערי, מה שקרה.

יעקב אשר: לא יכול להיות שייכנסו 400 אנשי מג"ב לעיר בשביל לחפש 4 נערים.

יעקב אשר: ככה מחפשים?

יעקב אשר: יש דרכים קצת יותר מתוחכמות ונקודתיות לעשות את זה.

יעקב אשר: וכשמגיע דבר כזה, מי סבל שם?

יעקב אשר: אותם אלה שהייתה להם ביקורת חריפה על אותם נערים שעשו מה שעשו, הפכו בתוך 3 שעות.

יעקב אשר: כל הביקורת הלכה למשטרה כי אנשים מבוגרים לא יכלו לישון בלילה עם פיצוצים של רימוני הלם.

יעקב אשר: בבני ברק בבוקר היו עוד רימוני הלם שלא התפוצצו במדרכה.

יעקב אשר: מה קרה?

יעקב אשר: לכל דבר יש את הטיפול הכירורגי שלו.

יעקב אשר: לכן אני באמת לא רוצה להתחשבן כרגע על העבר.

יעקב אשר: אני באמת מסתכל קדימה, ואני באמת מבקש, ואני אומר לכם את זה מניסיון, לא רק שלי, אלא של ראשי העיר לדורותיהם, העירייה יודעת לעבוד עם המשטרה ואני בטוח שהיא גם רוצה.

יעקב אשר: ואני מציע, באמת, גם מצד המשטרה, אני מבקש גם מהתקשורת לדעת, יש ביקורת על הפרות – זה בסדר, זו מדינה דמוקרטית, לא משנה שאני לא רואה את הביקורות הקטנות האלה בדברים אחרים, אבל בסדר, נשאיר את זה למשהו אחר.

יעקב אשר: אבל מפה ולהגיד: עיר שלמה מפרה, הכול פתוח, כל מוסדות החינוך פתוחים, כולם שורפים אוטובוסים – אתה יודע מה פירוש לשרוף אוטובוס בבני ברק?

יעקב אשר: מתי היה דבר כזה?

יעקב אשר: אני לא זוכר את זה, אני משנת 1989 הייתי בעירייה בתפקידים שונים עד שהייתי ראש עיר, לא היה מקרה כזה.

יעקב אשר: מה קרה לנו?

יעקב אשר: הקורונה הזאת הולכת לשסע אותנו לגמרי.

יעקב אשר: תודה רבה.

יעקב אשר: אוקיי.

יעקב אשר: בסדר-היום יש לנו תקנות סמכויות מיוחדות.

יעקב אשר: אני מבקש ממשרד הבריאות להציג אותן, בבקשה.

יעקב אשר: אני רוצה רק לומר שזה חלק.

יעקב אשר: בשעה הקרובה תתכנס גם ועדת כלכלה שבעצם בדנה בנושאים של תקנות התעופה שהן די קשורות לחלק הקטן שיש לנו בתוך העניין.

יעקב אשר: אני מבקש להסביר מה נמצא כרגע על שולחננו ולתת את זה גם במבט רחב של משרד הבריאות לתקנות האחרות כדי שנדע איך משתלבים הדברים זה בזה.

יעקב אשר: תודה רבה.

אוסאמה סעדי: סבח אל ח'יר.

יעקב אשר: סבח אל נור.

שרון אלרעי פרייס: בוקר טוב.

שרון אלרעי פרייס: אנחנו נמצאים במצב שהוא בעייתי מבחינת התחלואה.

שרון אלרעי פרייס: גם תחלואה שמאוד קשה לה לרדת.

שרון אלרעי פרייס: המספרים מתחילים לרדת, מקדם ההדבקה יורד, אבל אנחנו עדיין עם עומס מאוד גדול.

שרון אלרעי פרייס: הגענו למצב הזה למעשה, ככל הנראה, בגלל הרבה מאוד גורמים, אבל אחד הגורמים החזקים זה הווריאנט האנגלי שנכנס לפה.

שרון אלרעי פרייס: אני אנסה להסביר מה היה ולמה אנחנו חושבים שכרגע באמת הסגירה של השמיים חיונית.

שרון אלרעי פרייס: היו פרסומים ביום חמישי, במהלך חודש דצמבר, מאנגליה על איזשהו וריאנט שהם מכירים.

שרון אלרעי פרייס: ביום שבת, 3 ימים אחר כך, קיבלנו אזהרה מ-WHO שממש התקשרו אלינו די בדיסקרטיות ואמרו שיש איזה וריאנט שדי משתולל באנגליה, תשימו לב.

שרון אלרעי פרייס: ואנחנו מיד התנפלנו על זה, התחלנו לבדוק את כל הדגימות שלנו, התחלנו לאתר אנשים שחזרו מאנגליה, התחלנו לבדוק אותם.

שרון אלרעי פרייס: ועם כל המאמצים המאוד גדולים, הוא כבר היה בקהילה.

שרון אלרעי פרייס: הוא כבר היה מפושט, כבר הייתה הדבקה קהילתית.

שרון אלרעי פרייס: וזה בעצם הקושי פה.

שרון אלרעי פרייס: הקושי הוא שנכנסים מחו"ל וריאנטים.

שרון אלרעי פרייס: במקרה הזה, זה וריאנט שככל הנראה החיסון יעבוד עליו היטב, אבל מאוד מאוד מאוד מדבק.

שרון אלרעי פרייס: אנחנו רואים התפשטות מאוד מהירה - - -

אוסאמה סעדי: יש נתונים על כמה זה התפשט?

שרון אלרעי פרייס: לפחות 50% מהדגימות הן ככל הנראה של הווריאנט האנגלי, בעיקר באוכלוסייה החרדית.

שרון אלרעי פרייס: זה התחיל במגזר החרדי, זה עבר למגזר הכללי.

שרון אלרעי פרייס: אני חייבת להגיד שאני מאוד מודאגת ממה שיהיה במגזר הערבי - - -

אוסאמה סעדי: מה אתם עושים באנגליה, תגיד?

אוסאמה סעדי: מה אתם עושים בבריטניה?

יעקב אשר: אני לא מסכים למה שהיא אמרה.

יעקב אשר: אני מסכים שזה הגיע גם למגזר החרדי.

יעקב אשר: הרי אתם לא יודעים מי הביא את זה.

יעקב אשר: אין את המידע שכל הנדבקים שהגיעו מחוץ לארץ - - -

שרון אלרעי פרייס: לא, לא.

שרון אלרעי פרייס: אני לא אומרת מי הביא.

יעקב אשר: זה היה משתמע.

שרון אלרעי פרייס: לא צריך להשתמע.

שרון אלרעי פרייס: אני אומרת - - -

יעקב אשר: זה התחיל, אמרת - - -

שרון אלרעי פרייס: הדגימות הראשונות שבהן נמצא הווריאנט האנגלי, היו במגזר החרדי.

שרון אלרעי פרייס: רובן באנשים שחזרו מאנגליה ומגעיהם.

שרון אלרעי פרייס: ובהמשך זה כבר נמצא במגזר הכללי בשכיחות של 50-40 אחוז, יש אפילו שטוענים שיותר.

שרון אלרעי פרייס: אני חייבת להגיד שכנראה במגזר הערבי זה עדיין לא נפוץ.

שרון אלרעי פרייס: ואם זה ככה, זה אומר שהעלייה בתחלואה במגזר הערבי עוד לפנינו וזה מאוד מדאיג.

שרון אלרעי פרייס: אבל הדוגמה שאני נותנת פה זו דוגמא לווריאנט שעד שמישהו הרים לנו את הדגל, בעצם זה כבר היה מפושט אצלנו ולא ניתן היה לעשות משהו, וזה משפיע בצורה ישירה על התחלואה במדינת ישראל.

שרון אלרעי פרייס: אנחנו 5 שבועות כבר בסגר, רק עכשיו מצליחים להוריד את המספרים של מקדם ההדבקה, את המספר של המאומתים.

שרון אלרעי פרייס: באמת יש תרומה ניכרת לווריאנט הזה שמדביק הרבה יותר מהיר.

שרון אלרעי פרייס: אנחנו לא ראינו הדבקות כאלה סוערות בתוך משפחות, לא ראינו היה הדבקות כאלה בתוך מוסדות חינוך שפתאום בבת אחת עשרות אנשים נדבקים.

שרון אלרעי פרייס: זו באמת הסתכלות אחרת וגם תחלואה יותר גדולה של אנשים צעירים שנמצאים במצבים קשים וקריטיים, של ילדים יותר ממה שאנחנו ראינו קודם.

יעקב אשר: בגלל הכמות הגדולה יותר או לווריאנט עצמו יש משהו - - -

שרון אלרעי פרייס: בגלל הכמות, אבל יכול להיות שזה גם בגלל הווריאנט עצמו.

שרון אלרעי פרייס: הוא מדביק יותר.

שרון אלרעי פרייס: הוא מדביק ב-50% יותר.

שרון אלרעי פרייס: ואצלנו, מה שלא ראו באנגליה, אבל אצלנו אנחנו לגמרי רואים שיש שינוי משמעותי בנשים ההרות עם תחלואה קשה וקריטית בנשים הרות שלא ראינו קודם, לא במספרים האלה.

יעקב אשר: אבל זה בגלל ההתפשטות של זה או בגלל שיש בווריאנט הזה משהו אלים יותר?

שרון אלרעי פרייס: אנחנו לא יודעים, אנחנו בודקים.

שרון אלרעי פרייס: הוא כנראה לא אמור להיות אלים יותר, אבל אנחנו רואים עלייה בתחלואה של אנשים צעירים, של ילדים.

אוסנת הילה מארק: הוא עמיד לחיסון, נכון?

שרון אלרעי פרייס: החיסון יעבוד עליו.

שרון אלרעי פרייס: אבל הבעיה היא שאנחנו כרגע במבצע חיסונים אינטנסיבי, אני חייבת להגיד שאם מישהו היה אומר לי לפני 3 חודשים שנצליח מחסן 200,000 איש ביום, הייתי אומרת: אין מצב, איך מחסנים כמות כזאת?

שרון אלרעי פרייס: מבצע חיסונים מרשים ומדהים ומעורר גאווה, ועדיין הוא לוקח זמן, והווירוס מדביק הרבה יותר מהר מזה.

שרון אלרעי פרייס: לכן סגירת השמיים היא - - -

אוסאמה סעדי: ד"ר פרייס, האם באנגליה נבדקה ההשפעה ומה התוצאה של החיסונים על הווריאנט האנגלי הזה?

שרון אלרעי פרייס: כן.

שרון אלרעי פרייס: גם שם בודקים את זה, גם אנחנו בארץ בודקים את זה.

שרון אלרעי פרייס: ככל הנראה, החיסון יעיל עבורו, יצליח להתמודד.

שרון אלרעי פרייס: אבל הקצב שבו אנחנו מחסנים, יחד עם זה שאנחנו המדינה שמחסנת הכי מהר בעולם, הוא עדיין יותר איטי מאשר הקצב שהווירוס מדביק, ולכן נדרש לנו לקנות זמן.

שרון אלרעי פרייס: אני חייבת להגיד שעל הווריאנט האנגלי כבר אין לנו שליטה, הוא כבר התפשט.

שרון אלרעי פרייס: אבל חשוב לנו מאוד לוודא שלא נכנסים עוד וריאנטים.

שרון אלרעי פרייס: עכשיו, הווריאנט הדרום אפריקאי, למשל, זה וריאנט שאנחנו במאמצים עילאיים מנסים להכיל אותו שהוא לא ידביק.

שרון אלרעי פרייס: הוא גם מדבק ב-50% יותר, יש מצב שהוא אלים יותר, והיכולת של החיסון להשפיע עליו עדיין לא ידועה.

שרון אלרעי פרייס: כל בן-אדם שמאומת אצלנו לווריאנט הדרום אפריקאי – כיום יש 27 כאלה– כולם נמצאים במעקב של כוח משימה מיוחד, בודקים את כל המגעים שלהם, מגיעים אליהם עד הבית.

שרון אלרעי פרייס: עושים מאמצים עילאיים כדי שהדבר הזה לא יתפשט.

שרון אלרעי פרייס: אז כרגע, את הווריאנט הדרום אפריקאי אנחנו מצליחים בהרבה מאוד מאמצים להכיל.

שרון אלרעי פרייס: אבל חייבים להבין שאי-אפשר ככה.

שרון אלרעי פרייס: אי-אפשר כל הזמן להכניס וריאנטים וכל הזמן לרדוף אחרי כל דבר.

שרון אלרעי פרייס: אנחנו חייבים לקנות מספיק זמן כדי שמבצע החיסונים הזה יתקדם וכמות גדולה של אוכלוסייה תחוסן, לא רק האוכלוסייה בסיכון, כי אנחנו רואים בווריאנט האנגלי שלא רק אוכלוסייה בסיכון מגיעה במצבים קשים וקריטיים.

שרון אלרעי פרייס: חייבים לתת זמן לאוכלוסייה להתחסן במדינת ישראל.

שרון אלרעי פרייס: עוד דבר זה שאם באמת הכול היה ידוע, אז אפשר היה לנהל את זה אולי קצת אחרת.

שרון אלרעי פרייס: אם כל המדינות היו מרצפות והיית יודע בכל מדינה בדיוק איזה וריאנטים, יש אז היית סוגר מדינות מסוימות.

שרון אלרעי פרייס: לא יודעים את זה.

שרון אלרעי פרייס: אנגליה ודנמרק הן המדינות היחידות שמרצפות ממש באופן סיסטמטי ולכן עלו על הווריאנט האנגלי.

שרון אלרעי פרייס: גם בזמנו, עם דנמרק, עם החורפנים, עלו מאוד מוקדם כי הן פשוט מדינות שמרצפות.

שרון אלרעי פרייס: ברוב המדינות לא מרצפים בצורה מסודרת.

שרון אלרעי פרייס: מאיחוד האמירויות, שלא ידענו שיש שם את הווריאנט הדרום אפריקאי, כי הם לא מרצפים, פתאום הגיעו לנו 5 חולים שהפתיעו אותנו.

שרון אלרעי פרייס: אנחנו כל הזמן עקבנו אחרי דרום אפריקה וכל המדינות בסביבה, פתאום הגיעו 5 אלה והבהירו לנו עד כמה מכל מקום יכול להגיע כל וריאנט, כי ברגע שלא מרצפים פשוט לא יודעים.

שרון אלרעי פרייס: לכן כרגע אנחנו נמצאים במצב שאנחנו חייבים לקנות זמן לתושבי ואזרחי מדינת ישראל להתחסן כמו שצריך כדי שלפחות וריאנטים שמגיעים והם יותר מדבקים אבל החיסון יעיל עבורם, לא ישפיעו עלינו כל כך.

הילה שי וזאן: 6 ימים של סגירת השערים - - -

אוסאמה סעדי: זה לא 6 ימים.

הילה שי וזאן: כרגע זה עד ה-31.

שרון אלרעי פרייס: נכון.

שרון אלרעי פרייס: אני מסכימה איתך ש-6 ימים לא יספיקו.

הילה שי וזאן: אני שואלת כהדיוט, אם הבדיקה עד 72 לפני ובדיקה בארץ ובידוד במקרה הצורך, זו שיטה שיכולה לפתור, אז למה בעצם לסגור את השמים?

הילה שי וזאן: ואם זה לא – אז למה 6 ימים?

הילה שי וזאן: זה מה שלא ברור לי.

יעקב אשר: ואם לסגור, אז למה לסגור החוצה?

שרון אלרעי פרייס: כי כל מי שיוצא החוצה גם חוזר פנימה.

שרון אלרעי פרייס: או רובם.

אוסאמה סעדי: אבל יש סטודנטים שנוסעים לשנה או שיש כאלה שעובדים וחזרו - - -

אוסנת הילה מארק: בשביל זה יש את ועדת החריגים.

אוסאמה סעדי: והם רוצים לצאת ולא לחזור, אז למה - - - למה צריך ועדת חריגים?

אוסאמה סעדי: אם מישהו יוצא והוא לא חוזר תוך שבוע-שבועיים-חודש, למה הוא צריך לפנות לוועדת חריגים - - -

שרון אלרעי פרייס: אלה דברים פרטניים.

שרון אלרעי פרייס: אני רוצה קודם - - -

יעקב אשר: יש לנו על הקו גם את רז נזרי.

יעקב אשר: אבל אני מציע ששרון תסיים כי אני מבין שהיא צריכה גם ללכת לוועדת כלכלה, לא?

יעקב אשר: אני מנסה לנתב - - -

אוסאמה סעדי: אז היינו ממזגים את שתי הוועדות.

יעקב אשר: הייתי שמח לעשות את זה.

אוסאמה סעדי: דיון משלוב.

אוסאמה סעדי: למה לא עשית?

אוסאמה סעדי: שני ראשים.

אוסאמה סעדי: למה להפריד טיסות מאנשים?

אוסנת הילה מארק: גור, אפשר לעשות את זה?

גור בליי: צריך שתי ועדות שיקבלו החלטות.

אוסנת הילה מארק: יושבי הראש והחברים יושבים פה.

אוסנת הילה מארק: אנחנו חברים גם בוועדת כלכלה.

גור בליי: שתי הוועדות צריכות לאשר, כל אחת את התקנות שלה.

יעקב אשר: אוסאמה, דבר עם מרגי בשמי.

יעקב אשר: אתה יכול להציע לו.

יעקב אשר: אם הוא רוצה, בשמחה רבה.

יעקב אשר: אגב, חלק גדול הוא מוביל.

יעקב אשר: אנחנו הצ'ופצ'יק פה בעניין הזה.

שרון אלרעי פרייס: אני אשלים על הבדיקות כי זו שאלה עקרונית.

שרון אלרעי פרייס: יש איזושהי תחושה שאם אנחנו רק נבדוק אנשים בכניסה לארץ, אז נמצא את הכול.

שרון אלרעי פרייס: כשאנחנו היום בודקים באמת 100% מהאנשים שנכנסים בנתב"ג, שקודם זה לא היה, אז כשבדקנו פחות זה היה 3%.

שרון אלרעי פרייס: עכשיו, כשאנחנו בודקים את כולם, זה מקסימום 10%.

שרון אלרעי פרייס: זאת אומרת, שרוב האנשים מאומתים במהלך השהות שלהם בבידוד במהלך השהות במדינת ישראל.

שרון אלרעי פרייס: כמובן ש-72 שעות לפני זה עוד נמצא פחות מאותם 10%, אבל כמובן שכל חולה שנמצא ונמנע את הכניסה שלו זה יהיה מבורך.

שרון אלרעי פרייס: אני לא ממעיטה בזה, אבל זה לא רוב החולים.

שרון אלרעי פרייס: עכשיו אנחנו מגיעים למצב שבעצם רוב החולים נמצאים במדינת ישראל - - -

הילה שי וזאן: את מגלה אותם אחרי 3 ימים בארץ?

שרון אלרעי פרייס: פיק ראשון אחרי יום אחד, אחרי שני ימים, אחרי שלושה ימים.

שרון אלרעי פרייס: ככה לאט לאט לאט זה מצטבר.

שרון אלרעי פרייס: הרוב זה בשלושה הימים הראשונים.

שרון אלרעי פרייס: שלושה, ארבע, חמישה.

הילה שי וזאן: את יכולה להחזיר בן-אדם להיבדק אחרי 3 ימים מרגע נחיתתו?

שרון אלרעי פרייס: את יכולה.

שרון אלרעי פרייס: אבל גם אם הוא שלילי, את עדיין תצטרכי שהוא יישאר בבידוד עד יום 14, אם הוא לא עושה בדיקות, ועד יום 20 כן.

שרון אלרעי פרייס: זאת אומרת, יש אנשים שביום התשיעי וגם ביום העשירי שממשיכים להיות - - -

גור בליי: הנתון של 10% הוא כבר מעודכן גם אחרי שהוספתם בשבוע שעבר גם את הדרישה שתציג שלילי ש-72 שעות - - -

שרון אלרעי פרייס: לא.

שרון אלרעי פרייס: זה רק התחיל.

יעקב אשר: השאלה אם יהיה צורך בכך.

שרון אלרעי פרייס: אני לא יודעת.

שרון אלרעי פרייס: אבל זה רק - - -

גור בליי: - - - אתה בודק לפני 72 שעות, הם צריכים להראות שלילי לפני העליה למטוס.

גור בליי: אחרי זה, בארץ אתה בודק בכניסה.

גור בליי: השאלה היא אם המעטפת השלמה – ומהמדינות החשודות אתה שולח למלונית, אז השאלה אם - - -

שרון אלרעי פרייס: אני אסביר, קודם כל, על הבדיקות - - -

יעקב אשר: השאלה אם אנחנו לא יורים בכל הכלים בבת אחת.

יעקב אשר: זאת השאלה.

יעקב אשר: השאלה אם זה מוצדק.

שרון אלרעי פרייס: כמה שבועות אנחנו מנסים לירות בכל הכלים בבת אחת ועדיין יש וריאנטים שנכנסים ואנשים שמגיעים מחו"ל ומאומתים בארץ, ושרשראות הדבקה שלהם.

שרון אלרעי פרייס: זאת אומרת, אנחנו רואים שהדבר הזה לא עובד.

גור בליי: אבל זה לפני שבעצם ראית את ההשפעה של מה שבעצם אישרתם בשבוע שעבר בוועדת כלכלה, שמי שעולה למטוס צריך להראות שלילי מ-72 שעות לפני.

שרון אלרעי פרייס: אז אני מסבירה עוד פעם.

שרון אלרעי פרייס: בנחיתה בנתב"ג יהיו חיובים 10% מכל ה-100% שיהיו חיוביים בשבועיים אחרי חזרתם מחו"ל.

שרון אלרעי פרייס: אם אני מוסיפה עוד בדיקה - - -

איתן גינזבורג: לא הבנתי.

שרון אלרעי פרייס: נניח שיהיו 100 אנשים שיחזרו, ושבועיים אחרי חזרתם מחו"ל, במהלך הבידוד שלהם, הם יהפכו להיות חיוביים.

שרון אלרעי פרייס: רק 10 אנשים מתוכם אתה תגלה ביום אפס בנחיתה בנתב"ג.

שרון אלרעי פרייס: 90 יהפכו לאורך הזמן, בעיקר בימים הראשונים, אבל גם אחר כך.

תהלה פרידמן: זה מה שקרה לנו עם דובאי.

תהלה פרידמן: לכן אומרים שקורבנות השלום עם דובאי הרבה יותר – קורבנות המלחמה.

הילה שי וזאן: את החוזרים מדובאי לא בדקת בכלל, לא כשהם נחתו, לא יומיים אחרי ולא שבוע אחרי.

שרון אלרעי פרייס: עכשיו אנחנו בודקים את כולם, ועדיין רוב האנשים, 90% מהאנשים - - -

יעקב אשר: זאת אומרת, שהבדיקות של ה-72 שעות קודם שם והבדיקה - - -

שרון אלרעי פרייס: ה-72 שעות קודם, מה הם יעשו?

שרון אלרעי פרייס: הם יגלו חלק מ-10% שמתגלים, חלק מהם גם יהיו חיוביים ב-72 שעות לפני זה, אבל לא כולם.

שרון אלרעי פרייס: יכול להיות שאתה תצליח להוריד ב-72 שעות משהו מהפרקציה של ה-10%.

שרון אלרעי פרייס: אבל לא מ-90%.

שרון אלרעי פרייס: 90% קוראים בארץ.

הילה שי וזאן: אז מה יעזרו לנו עכשיו 6 ימים או שבוע?

שרון אלרעי פרייס: לא יעזור.

שרון אלרעי פרייס: 6 ימים זה איזשהו ניסיון ליישר קו עד למגבלות של הסגר, לעצור, לעשות בדיקה מחודשת.

שרון אלרעי פרייס: בעוד 6ימים לא יקרה משהו שונה.

שרון אלרעי פרייס: לא יפסיקו הווריאנטים.

הילה שי וזאן: מבחינתכם, את אומרת, זה ברור שאם רוצים להשיג אפקט כלשהו מסגירת השמים, זה צריך להיות 14 יום.

שרון אלרעי פרייס: זה צריך להיות יותר ארוך.

שרון אלרעי פרייס: נכון.

איתן גינזבורג: הודיעו לפני כמה ימים שהסגר יהיה חייב להימשך ואני שומע עכשיו שמשרד הבריאות אומר שצריך להקל על הסגר.

איתן גינזבורג: אז אני לא יודע מה - - -

אוסנת הילה מארק: בסדר.

אוסנת הילה מארק: אבל אם אנחנו נמצאים בסיטואציה כזו שגם משרד הבריאות אומר שאין מה לעשות מבחינת הנתונים, אם אנחנו לא מצליחים ליישר את העקומה, אז אין מה לעשות.

תהלה פרידמן: יש מה לעשות – לאכוף.

תהלה פרידמן: שישללו תקציב ממוסדות חינוך.

אוסנת הילה מארק: עזבי.

אוסנת הילה מארק: לא שמעת את מה שאמר פה כבוד יושב-ראש הוועדה.

אוסנת הילה מארק: אני חושבת שאנחנו נמצאים בסיטואציה שרמת התחלואה כל-כך גבוהה, שאנחנו צריכים פה למתן את האווירה ולא - - -

תהלה פרידמן: אנחנו צריכים להציל חיי אדם.

איתן גינזבורג: זה לא הדיון עכשיו.

שרון אלרעי פרייס: אני אנסה להבהיר את מה שאמרתי כדי שחלילה לא יהיה לא ברור.

שרון אלרעי פרייס: השאלה הייתה למה לסגור את השמים ל-6 ימים.

שרון אלרעי פרייס: התשובה לזה היא כדי לנסות ליישר קו עם מגבלות ההסגר.

שרון אלרעי פרייס: 6 ימים טכני.

שרון אלרעי פרייס: 6 ימים לא ישנו שום דבר, לא מבחינת הווריאנטים ולא מבחינת היכולת שלנו.

שרון אלרעי פרייס: לא ישנה כלום.

אוסנת הילה מארק: אבל זו התחלה של משהו.

שרון אלרעי פרייס: נכון, נכון.

אוסנת הילה מארק: כי הילה תכף תצא לתקשורת ותגיד שהכול טכני.

אוסנת הילה מארק: כדי שהדברים יהיו ברורים, אז אולי משרד הבריאות יגיד - - -

איתן גינזבורג: ואת זה אומרת אוסנת שאומרת שצריך להרגיע את הלהבות, נכון?

אוסאמה סעדי: ד"ר פרייס, כמה זמן אתם מעריכים שצריך על מנת שהאנשים יכלכלו את צעדיהם?

אוסאמה סעדי: זה לא 6 ימים, אבל זה חודש, שבועיים?

שרון אלרעי פרייס: אני מניחה שנצטרך כמה שבועות כדי אפשר למבצע החיסונים להתקדם בקצב מהיר כדי שלפחות הווריאנטים שהחיסון עובד עליהם, גם אם יכנסו לפה ויהיו מדבקים מאוד, רוב האוכלוסייה כבר תהיה מחוסנת.

שרון אלרעי פרייס: אנחנו צריכים לקנות זמן למבצע החיסונים שיתקדם.

שרון אלרעי פרייס: אני אגיד במקביל שאנחנו חייבים למצוא דרך במדינת ישראל לוודא בידוד.

שרון אלרעי פרייס: לוודא בידוד.

שרון אלרעי פרייס: כי למוטציות שעמידות לחיסון, גם מבצע החיסונים לא יעזור.

שרון אלרעי פרייס: ואם אנחנו לא נמצא דרך - - -

הילה שי וזאן: - - -

שרון אלרעי פרייס: אנחנו לא יודעים מי הם.

שרון אלרעי פרייס: זה תמיד דבר שלוקח זמן.

שרון אלרעי פרייס: קודם כל, מגיעות המוטציות ואז מתחילים לצמח את הווירוסים האלה בתרביות תאים, אנחנו עושים את זה עכשיו במעבדה המרכזית בתל השומר.

שרון אלרעי פרייס: מצמיחים אותם בתאים, רואים שהווירוס צומח ואז מתחילים להפעיל עליהם סרום של מחוסנים ומחלימים כדי לראות אם זה משפיע או לא משפיע.

שרון אלרעי פרייס: זה לוקח זמן.

הילה שי וזאן: - - - כן אפקטיבי לבריטית ולדרום אפריקאית, אבל לא לברזילאית.

שרון אלרעי פרייס: כרגע אנחנו לא יודעים למה החיסון לא אפקטיבי.

שרון אלרעי פרייס: אנחנו מניחים שלרוב הווריאנטים הוא יעיל.

שרון אלרעי פרייס: זאת ההנחה.

יעקב אשר: אתם לא יודעים אחרת.

תהלה פרידמן: כשתהיה לנו כבר מאסה יותר משמעותית מחוסנת, אנחנו צריכים לבנות את המנגנון – פשוט הסבו את תשומת לבי אנשי התיירות – כרגע אין לנו מנגנון טכני.

תהלה פרידמן: אנחנו עושים את הדיונים האלה בלי משרד הפנים, בלי מי שבעצם יעמוד שם בשדה התעופה ויקבל את האנשים הנכנסים.

תהלה פרידמן: אנחנו צריכים להסדיר מנגנון שבו אם אדם מחוסן, יש לו אישור - - -

שרון אלרעי פרייס: יש מנגנון.

תהלה פרידמן: בשבוע שעבר הגיע אליי אדם שאני מכירה מאנגליה שיש לו אישור שהוא היה חולה ולא ידעו בישראל – יושב-ראש הוועדה, אני רוצה להגיד שאנחנו צריכים פה את משרד הפנים ואנחנו צריכים את רשות ההגירה ואנחנו צרים לקבל תשובות על מה הולך להיות המנגנון הטכני שעומד להסדיר את זה.

שרון אלרעי פרייס: אני אסביר ואני אעשה הבדלה כי זה שונה בין אם אנשים חוסנו או החלימו בחו"ל ומגיעים עם איזשהו אישור חיסון או החלמה בחו"ל אלינו, ופה באמת במשרד הבריאות אין שום מידע עליהם.

שרון אלרעי פרייס: פה אנחנו נצטרך איכשהו לוודא.

שרון אלרעי פרייס: זה סוג אחד, שהוא יותר מורכב.

שרון אלרעי פרייס: אבל מי שחוסן או החלים במדינת ישראל, המידע על זה קיים.

תהלה פרידמן: אני מבינה.

תהלה פרידמן: אמרת שכשנהיה מחוסנים חיסון עדר, יהיה לנו פוטנציאל תיירות משמעותי - - -

יעקב אשר: תהלה, אני מציע לך, מחר אנחנו אומרים לעשות כאן דיון על הנושא של התו הירוק שהוא בעצם בדיוק התהליך שאת מדברת עליו - - -

קריאות: - - -

יעקב אשר: כן, כן.

יעקב אשר: הכתב אתה יכול להנפיק היום.

יעקב אשר: אתה יכול להנפיק היום - - - בואו נמצא את השאלות עם שרון כי אני רוצה לעלות את רז.

יעקב אשר: יש פה כיסאות מתחלפים.

שרון אלרעי פרייס: יש פה שאלה שהיא חשובה.

שרון אלרעי פרייס: כשאנחנו אומרים תו ירוק, הכוונה שלנו היא כניסה לאירועים עם תו ירוק שאומר או מחוסן או מחלים - - -

יעקב אשר: נדבר על זה מחר.

שרון אלרעי פרייס: כשיפתחו אירועים, זה יהיה רלוונטי.

שרון אלרעי פרייס: אבל בן-אדם שכרגע הוא שבוע אחרי מנת החיסון השנייה שלו מקבל תעודת מחוסן והוא לא צריך בידוד.

יעקב אשר: הוא פטור מבידוד וגם מחלים פטור מבידוד.

גור בליי: עוד שאלה.

גור בליי: אמרת שבעצם גם 72 שעות לפני לא יתנו לנו יותר מאותם 10%, אבל השאלה אם זה רק בממד הזמן?

גור בליי: אין פולס נגטיב?

גור בליי: לא יכול להיות שזה יגדיל משמעותית, בעצם העובדה שאתה בודק פעמיים את זה, נגיד 72 שעות לפני וביום אחרי, זה יעשה שינוי משמעותי?

שרון אלרעי פרייס: יכול להיות.

גור בליי: אתם עוד לא יודעים.

שרון אלרעי פרייס: לדעתי, עדיין המסה הקריטית תהיה בתוך מדינת ישראל.

יעקב אשר: אבל נוכל לחתוך שרשראות הדבקה.

שרון אלרעי פרייס: אנחנו נצטרך כאן, באמת אני אומרת את זה בכנות, נצטרך לפצח את הדבר הזה של איך אנחנו מוודאים בידוד, כי הבידוד במלונית לא עובד, הבידוד בבית - - -

יעקב אשר: תבקשי מהתקשורת שיקצו כמה מצלמות גם לעניין הזה ואולי - - - צריכים לטפל בזה גם כן כי אנחנו בסך הכול מדינה שאף אחד לא מפר בה שום דבר, וכשמוצאים הפרה אחת, כולם עליה.

איתן גינזבורג: מה עמדתכם לגבי המשך הסגר החל מיום ראשון?

שרון אלרעי פרייס: אנחנו צריכים לראות מה מדדי התחלואה.

שרון אלרעי פרייס: כרגע, מדדי התחלואה מאוד מאוד מאוד מדאיגים.

שרון אלרעי פרייס: מספר המאומתים אכן יורד, מקדם ההדבקה יורד, ואנחנו נשארים עדיין – היום בבוקר – עם 1,180 חולים קשים וקריטיים בבתי החולים; שיא בכמות המונשמים של 380; 33 אנשים על אקמו שלא היה לנו שיא אף פעם, ורובם בני 50-40.

שרון אלרעי פרייס: הקטע של בתי החולים הוא עדיין מאוד מאוד מאוד מדאיג.

שרון אלרעי פרייס: אנחנו נצטרך להתקדם ולראות - - -

איתן גינזבורג: בתחילתו של הסגר הנוכחי, לפני שהודק בשבוע שעבר, לא חיכיתם לראות את התוצאות אחרי שייגמרו מהסגר שקבעתם אותם, אלא הידקתם אותם כבר קודם.

איתן גינזבורג: לכן אני שואל למה צריך לחכות עד יום ראשון אם את מבינה כבר עכשיו שהמדדים מדאיגים?

שרון אלרעי פרייס: ההבדל בין עכשיו ואז הוא מקדם ההדבקה.

שרון אלרעי פרייס: כשהיינו ב-4,000 חולים מאומתים עם מקדם הדבקה 1.3, אתה יודע לאן זה הולך - - - אין למה לחכות שזה ימשיך לעלות כדי להבין שזה עולה.

שרון אלרעי פרייס: אתה מבין שזה עולה.

שרון אלרעי פרייס: עכשיו אנחנו נמצאים עם מקדם הדבקה 0.9, מספר המאומתים הולך ויורד, ולכן יש סיכוי עדיין שאיכשהו נצליח להיחלץ מזה עד יום שני.

שרון אלרעי פרייס: קשה לי להאמין, כי מספר החולים הקשים והקריטיים, זה מספר שקשה לו לרדת.

שרון אלרעי פרייס: הם נמצאים שם, הם מאושפזים, הם עומס אדיר על בתי החולים.

שרון אלרעי פרייס: אתמול היה שיא של פטירות: 67 פטירות.

שרון אלרעי פרייס: לא היה שיא כזה אף פעם.

שרון אלרעי פרייס: אז אנחנו נמצאים בצד של החולים הקשים והקריטיים בצד לא פה וצריך לראות איך זה מתקדם כי מקדם ההדבקה אכן יורד.

שרון אלרעי פרייס: אנחנו מקווים שתתחיל השפעת החיסון, שאנשים שכבר קיבלו, עכשיו הם נמצאים שבוע אחרי מנת החיסון השנייה שלהם.

יעקב אשר: מתוך קולגיאליות לחברי, יושב-ראש ועדת הכלכלה שצריך גם לנהל ישיבה, אני מציע עוד שאלה אחת ואז אני רוצה להעלות את רז נזרי ואת תלכי לשם.

איתן גינזבורג: בזמנו קבעתם את המדד שאם R מעל 1, מהדקים ואם מתחת ל-1, משחררים.

איתן גינזבורג: מה המדד עכשיו שלפיו אתם קובעים האם אתם מהדקים את הסגר?

שרון אלרעי פרייס: אין ספק שגם R יהיה בתוך העניין הזה.

שרון אלרעי פרייס: גם מקדם ההדבקה יהיה בתוך העניין, אבל לא רק הוא.

שרון אלרעי פרייס: אנחנו חייבים להסתכל על מספר החולים הקשים והקריטיים ולראות שהוא יורד.

איתן גינזבורג: אז מה יהיה המדד?

שרון אלרעי פרייס: יהיה שילוב, אנחנו כרגע בדיוק בונים את זה: גם את החולים הקשים והקריטיים, גם את החולים הקשים והקריטיים החדשים וגם מקדם ההדבקה.

איתן גינזבורג: נכון לעכשיו, אם אני מבין נכון, עוד אין מדד מדויק שלפיו תקבעו אם תשחררו את הסגר או תהדקו אותו עוד יותר.

שרון אלרעי פרייס: יש מדדים.

שרון אלרעי פרייס: אנחנו עוד לא החלטנו מה יהיה - - -

איתן גינזבורג: מה המדד של - - -

שרון אלרעי פרייס: וזה מתוך באמת רצון לא להמשיך את הסגר.

שרון אלרעי פרייס: בוא נראה עד כמה אפשר להחיל את זה.

יעקב אשר: תודה.

יעקב אשר: אוסנת, שאלה אחרונה וזהו.

אוסנת הילה מארק: בסיטואציה שאנחנו נמצאים בה עכשיו, גם מבחינת רמת ההדבקה וגם המוטציות האלה שמשתוללות לנו פה, כמה אתם חושבים שמערכת החינוך משפיעה על העניינים האלה, לפתוח לא לפתוח?

אוסנת הילה מארק: ילדים, כמה הם באמת נדבקים יותר?

אוסנת הילה מארק: מהנתונים שאתם מבינים ושאתם מצליחים לאסוף בשבועות האחרונים.

שרון אלרעי פרייס: שאלה מצוינת.

שרון אלרעי פרייס: קודם כל, אנחנו כל הזמן אומרים שמערכת החינוך היא לא הגורם היוזם של המגפה הזאת, אבל היא בהחלט גורם שתורם לה.

שרון אלרעי פרייס: ברגע שילדים מגיעים למקומות, גם עם קפסולות, אנחנו יודעים שיש לזה מגבלות, אי-אפשר תמיד לשמור על הכול.

שרון אלרעי פרייס: בכל זאת, אלה מקומות של מפגשים יותר גדולים של ילדים, גם עם מורים וגם עם קבוצות.

שרון אלרעי פרייס: לכן מערכת החינוך בהחלט תורמת.

שרון אלרעי פרייס: כרגע, עם הווריאנט האנגלי, זה יותר גרוע, אני חייבת לומר.

שרון אלרעי פרייס: גם באנגליה ראו את זה שהיו התפרצויות בבתי ספר והדבקה של ילדים, גם בארץ אנחנו רואים את זה.

שרון אלרעי פרייס: כיום, 40% מהתחלואה היא בילדים – זה יותר גבוה מחלקם באוכלוסייה.

שרון אלרעי פרייס: כשנכנסנו לסגר או כשיצאנו מהסגר השני, הם היו 29% מהתחלואה.

שרון אלרעי פרייס: זאת אומרת, זה משהו שעכשיו פשוט יותר גבוה וצריך לראות מה נעשה.

שרון אלרעי פרייס: אנחנו גם רואים עליה בתחלואה בילדים בגיל 9-6, זה בדיוק כיתות א'-ד' שבאופן טבעי אם היינו פותחים משהו, היינו פותחים אותן.

שרון אלרעי פרייס: רואים עליה בתחלואה אצלם, עלייה באחוז המאומתים בדיוק בגילאים האלה של א'-ד'.

שרון אלרעי פרייס: אנחנו מסתכלים על זה מאוד מקרוב ובדאגה.

הילה שי וזאן: שאלה אחרונה כדי שהיא תשלים.

הילה שי וזאן: על-פי קצב ההתחסנות כיום שהוא באמת קצב גבוה, כמה שבועות את מעריכה שנצטרך לסגור את השמים?

שרון אלרעי פרייס: אני מניחה שזה יהיה אני מניחה שזה יהיה כמה שבועות, לפחות חודש, לדעתי, שאנחנו נצטרך לסגור כדי להגיע למצב שאנחנו עם 3 מיליון מחוסנים.

יעקב אשר: אני אגיד לך מה אני מבין מהעניין הזה.

יעקב אשר: אני מבין דבר אחד.

יעקב אשר: מטרת הסגירה לפי מה שאני מבין, תתקני אותי ד"ר אלרעי, מטרת הסגירה ההרמטית עכשיו, לתקופה שהיא אומרת כרגע, שיכול להיות שזה גם חודש, היא לא רק להיאבק בהתפשטות של מה שקיים אלא אולי לעשות מה שהיה צריך לעשות גם קודם: לא לקבל עולים חדשים של מוטציות חדשות לארץ.

יעקב אשר: אם אני מבין נכון, זה בעצם - - -

הילה שי וזאן: היא מבינה שגם כאשר נחזיר את זה עוד חודש, יגיעו לפה עוד - - -

יעקב אשר: אבל האוכלוסייה תהיה כבר יותר חזקה.

יעקב אשר: ד"ר אלרעי, תודה רבה, תודה רבה.

יעקב אשר: רז נזרי, משרד המשפטים, בבקשה.

יעקב אשר: תאמר את מה שיש לך לומר.

רז נזרי: בוקר טוב.

יעקב אשר: ספר לנו מנקודת המבט שלכם על העניין.

יעקב אשר: השאלות שנשאלו קודם הן גם לפתחכם.

יעקב אשר: האם אין פה כפל של דברים, האם יש הצדקה לירות בכל הכלים, האם זה נכון לתלות את כל סוגי האנשים שיוצאים רק בוועדת חריגים ולא היה נכון יותר שבתקנות עצמן יהיו לפחות עוד כמה אלמנטים לפיהם אנחנו יודעים שאדם שיוצא, למשל, וחוזר לביתו בחוץ לארץ, אין שום סיבה שילך לוועדת חריגים ולהתחיל להסביר את זה ואולי יקבלו את זה או לא יקבלו את זה.

רז נזרי: בוקר טוב אדוני היושב-ראש, חבריי, רבותיי חברי הכנסת, אני אתייחס גם לשאלות שהיושב-ראש שאל עכשיו, אבל לפני זה אני רוצה להקדים ולומר מבחינתנו את הזווית המשפטית של הדברים בהמשך לדברים ששרון הציגה וגם בהמשך לשיח שהיה לנו בסוף השבוע עם גורמי הממשלה ואתמול בישיבת הממשלה.

רז נזרי: אמרנו כל הזמן שלהגביל כמו לסגור את השמיים, להגביל כניסה של אזרחים ארצה, זה דבר בעייתי מאוד ברמה המשפטית.

רז נזרי: - - - את סעיף 6 לחוק יסוד: כבוד האדם וחירותו, סעיף שקובע שכל אדם זכאי לצאת מהארץ וכל אזרח זכאי להיכנס לארץ.

רז נזרי: כל אזרח ישראלי זכאי להיכנס לארץ – זו זכות שנמצאת בחוק יסוד.

רז נזרי: אבל כמו כל זכות, היא לא זכות מוחלטת.

רז נזרי: גם זכות שנמצאת בחוק היסוד צריכים לאזן אותה לפעמים מול זכויות אחרות.

רז נזרי: בהקשר הזה, מול הזכות לבריאות, מול הזכות לחיים.

רז נזרי: וצריכים לאזן אותה.

רז נזרי: כמו שגם חוק היסוד עצמו אומר, כאשר אתה עושה את זה בהסמכה בחוק ולתכלית ראויה, במידה שאינה עולה על הנדרש – אז ניתן לעשות את הדבר הזה.

רז נזרי: זה בעצם מה שהוביל אותנו לאורך כל הדרך בהקשרים הללו של סגירת השמיים.

רז נזרי: בעבר, כשנושאים כאלה עלו באופן כזה או אחר, נתנו פתרונות משפטים שאכן אומצו על-ידי הממשלה וגם אושרו בוועדה הזאת בהקשרים של כפיית בידוד במלוניות, אלא אם כן עושים בדיקה לגבי חלק מהמדינות וכפיית בידוד טוטלית לגבי חלק אחר מהמדינות שגם עם בדיקה אי-אפשר לצאת משם.

רז נזרי: בשבוע שעבר, כשעלה לראשונה הנושא של בדיקות בחוץ לארץ, בדיקות לפני עליה למטוס, אז נעשה צעד נוסף שאושר והוכן בהקשר של בדיקות 72 שעות לפני הטיסה, שכל אדם יצטרך להציג אישור שהוא עשה בדיקה שיצאה שלילית או שהוא חוסן.

רז נזרי: אלו בעצם צעדים שננקטו לאורך כל הדרך מה מתוך הבנה, אגב, לא רק ברמה המשפטית, בממשלה זה גם עלה על-ידי חלק מהשרים, שלא נכון לפגוע בזכות להיכנס ארצה.

רז נזרי: כמו שאמרתי, זה לא דבר שהוא בלתי אפשרי, במקרים חריגים אפשר לעשות אותו כשזה עולה בדרישות חוק היסוד, אבל בעבר נמצאו פתרונות אחרים.

רז נזרי: בסוף השבוע קיבלנו לראשונה חוות דעת – שרון הציגה את זה בעל-פה, אנחנו קיבלנו את זה בכתב – חוות דעת אפידמיולוגית שלה, ואני אומר לכם כמי שראה לאורך השנה האחרונה לא מעט חוות דעת, גם של שרון ראש שירותי הבריאות הנוכחית וגם של קודמתה סיגל, חוות הדעת הזאת היא אכן משמעותית יותר – תמיד היו חוות דעת שהציגו סיכונים, אבל גם בינינו כמשפטנים וגם בשפה הבריאותית שלה, אני מניח שהיא התייחסה ותתייחס ככל שיהיה צורך, היא בהחלט הייתה שונה מבחינת הצבת הסיכון המשמעותי ביותר לגבי וריאנטים נוספים, מוטציות נוספות, שלא בהכרח יודעים עליהם.

רז נזרי: מדובר על הבריטי שיודעים, אבל הדרום אפריקאי ובעיקר החשש מהלא נודע.

רז נזרי: זאת אומרת, עוד מהלא נודע לווריאנטים ומוטציות אחרות שיכולים להתפתח.

רז נזרי: הסוגיה הוצגה בחוות הדעת בצד חשש משמעותי להחמרה - - - הנגיף, ובעצם שלילת האפשרות שהחיסון יעזור.

רז נזרי: כמו שנאמר בחוות הדעת, זה עלול גם מאיים על תועלת מבצעי החיסון וזה הוגדר שככל שייכנס וריאנט נוסף שכרגע לא בהכרח יודעים עליו, אז לא רק שזה יחמיר את ההתפשטות, זה גם עלול לשלול את הנשק העיקרי לבלימת המאבק במגפה, אותו מבצע חיסונים שמתנהל, כמו שנאמר קודם לכן, באופן מרשים ביותר בישראל.

רז נזרי: לכן לאור חוות הדעת הזאת בעצם החלו לא מעט דיונים שהיו בסוף השבוע שהיועץ ואני היינו שותפים בהם בשיחות ועידה לפני הממשלה ואחרי זה עם הממשלה.

רז נזרי: אמרנו שמבחינתנו אנחנו לא אומרים שיש מניעה משפטית בנקיטת הצעד המשמעותי והדרמטי הזה של פגיעה בזכות יסוד.

רז נזרי: עדיין הצפנו קשיים.

רז נזרי: הצפנו קשיים כי עדיין, כמו שאמרתי, זו פגיעה בחוק יסוד.

רז נזרי: הצפנו קשיים בממשלה לאור שאלות שונות שעלו, האם גם צריך לצמצם יותר את התנאים ליציאה ולא מספיק להסתפק במגבלת הכניסה בחזרה.

רז נזרי: הוצפו קשיים שונים בממשלה ונדונו.

רז נזרי: אני רוצה לומר שעמדנו על 3 נקודות שבהן, בסופו של דבר, נמצא פתרון כזה או אחר, לא מלא.

רז נזרי: עמדנו על-כך שהיו חריגים שיאפשרו גם לצרכים הומניטריים, לטיפול רפואי, להלוויה של בן משפחה קרוב, להליך משפטי בחו"ל.

רז נזרי: אני תכף אתייחס, אדוני היושב-ראש, לחריג נוסף שציינת.

רז נזרי: שלושת החריגים הללו נמצאים בתקנות שאושרו בסופו של דבר.

רז נזרי: עמדנו על-כך שתהיה אפשרות מעשית לשימוש בחריגים.

רז נזרי: דהיינו, ברגע שיש חריגים, אז אם אין טיסות, אז יפה מאוד שיש חריגים אבל הם לא יטוסו ברחפן לחוץ לארץ ולא ישוטו בסירה.

רז נזרי: ולכן כולל בשיחות הבוקר שהיו לי עם ראש המל"ל וגם עם הממשלה, הצגתי את זה.

רז נזרי: ראש הממשלה אכן סיכם שיימצא פתרון כזה.

רז נזרי: גם בשיחות הבוקר שהיו לי עם ראש המל"ל, עם - - - עם שרת התחבורה, הנושא הזה צריך להיפתר מבחינתנו עד מחר כשייכנסו לתוקף התקנות, שתמצא אפשרות לאנשים שיש להם את האישור החריג הזה לצאת.

רז נזרי: דובר על אפשרות שאולי מטוס של חיל האוויר ייקח ליעד קרוב ושם הם ייסעו ליעדים אחרים.

רז נזרי: יש אפשרויות נוספות של טיסות ישראליות של חברות ישראליות שלא יהיו מסחריות, שלגביהן ההחלטה של רת"א תקבע אולי אחרי השימוע שזה יימנע, אלא טיסות לפי דרישה.

רז נזרי: אלה כל הפרוצדורות המשפטיות שאני מניח שרת"א יידרשו אליהם, אבל מבחינתנו ברמה המשפטית צריך שעם כל הסגירה תהיה אפשרות להבאה והוצאה מהארץ של אזרחים במקרים הומניטריים שלפי התקנות נקבע שהן יתאפשרו.

רז נזרי: דבר נוסף שביקשנו ועמדנו על-כך זה שלא תהיה תחולה מיידית.

רז נזרי: היה רצון שזה יהיה אם יהיה הכי מהר שאפשר.

רז נזרי: עמדנו על-כך גם ברמה המשפטית שכמובן יהיה דיון לפני הוועדה 24 שעות לפי חוק הקורונה, וגם ברמה המעשית, שיהיה כמה שיותר זמן התארגנות.

רז נזרי: הצענו בממשלה שזה יהיה אפילו פרק זמן ארוך יותר של 72 שעות.

רז נזרי: בסופו של דבר מה שהתקבל זה פרק הזמן הזה.

רז נזרי: ההחלטה התקבלה אתמול אחרי הצוהריים, ועד הלילה בחצות, זאת אומרת למעלה מ-30 שעות.

רז נזרי: זה לא פרק זמן שבהכרח מספיק, אבל בנסיבות שבהן אחרי שגורמי הממשלה שמעו והשרים שמעו גם את התייחסות משרד הבריאות, ובעצם ההחלטה הייתה לא לקחת סיכונים כלשהם, אפילו חלק מהשרים דיברו על עלייה של יהודים ארצה, מבצעי עלייה שתוכננו ומקרים נוספים.

רז נזרי: בסופו של דבר, השיקול שהכריע את הכף מבחינתם היה לא לקחת את הסיכון הבריאותי ולו הקטן.

רז נזרי: ניתנה אותה יממה וחצי להתארגנות, וזה לפחות המינימום שנדרש מבחינתנו גם ברמה המשפטית.

רז נזרי: ודאי שאם היה יותר, היה יותר טוב גם ברמה המשפטית, אבל האיזון המדויק בין הצורך הזה לבין הסיכון הבריאותי, הממשלה מוסמכת לעשותו וזאת החלטה שהממשלה קיבלה אתמול.

רז נזרי: כמו שאמרתי, למרות הקשיים המשפטיים שיהיו אחרי שנתנו את אותם עקרונות, אז כמובן גם אנחנו נגן על זה גם בכנסת.

רז נזרי: אנחנו מסבירים את זה פה, וככל שיהיו הליכים משפטים, אנחנו נגן על זה היכן שנדרש בבג"ץ וכו'.

רז נזרי: לגבי הנושא ששאלת, אדוני היושב-ראש, הנושא של אדם שיוצא מהארץ ולא מתעתד לחזור.

רז נזרי: לכאורה על פניו, אכן אין סיבה למנוע את יציאתו בסיטואציה כזאת.

רז נזרי: זה הופיע בטיוטת התקנות.

רז נזרי: בדין ודברים בממשלה זה נמחק.

רז נזרי: היה לנו המשך שיח בנושא הזה עם משרד הבריאות לאחר מכן.

רז נזרי: בהקשר הזה הוסכם כבר על-ידי שר הבריאות שבתיקון התקנות – דובר קודם שיש אפשרות סבירה שזה יוארך מעבר ליום ראשון הקרוב, וככל שאכן כך יהיה, בתקנות החדשות אנחנו נכניס את הדבר הזה שיאפשר יציאה של אדם מעבר לכך.

רז נזרי: עד אז, גם ב-5 הימים שיש עד אז, הוסכם שבאופן גורף, כלומר ועדת החריגים שהוקמה על-ידי התקנות, באופן גורף כל בקשה שתענה לקריטריון הזה של יציאה, מה שנקרא one way ticket, יציאה כזאת תאושר על-ידי ועדת החריגים - - -

יעקב אשר: רז, מה ההרכב ועדת החריגים ואיך היא עובדת וכמה זמן לוקח - - -

רז נזרי: לא שמעתי.

יעקב אשר: מה הרכבה של ועדת החריגים, מי חבר בה, מי המכריע בה?

יעקב אשר: והדבר הלא פחות חשוב, תוך כמה זמן היא נותנת תשובה לאנשים כאלה?

יעקב אשר: מדובר באנשים עם כרטיסי טיסה או אנשים שמשפחה מחכה להם או טיפול רפואי כזה או אחר או דברים מהסוג הזה.

יעקב אשר: איך זה עובד הדבר הזה, מי האחראי הסטטוטורי לעניין?

יעקב אשר: זה דבר ראשון.

יעקב אשר: דבר שני, האם יש מספיק כוח אדם לעניין הזה?

יעקב אשר: כי אחרת זה יהפוך פקק, לעוד עינוי, לעוד רגולציה.

אימאן ח'טיב יאסין: עוד שאלה, ברשותך.

אימאן ח'טיב יאסין: דיברת על one way ticket – יש לנו הרבה סטודנטים שחזרו לחופשת חג המולד או בגלל כל מיני נסיבות אחרות, והם חייבים לחזור ללימודים שלהם בחו"ל.

אימאן ח'טיב יאסין: יכול להיות שיש להם ticket לכיוון אחד ויכול להיות שיש להם ticket לשני כיוונים – ה- ticket

אימאן ח'טיב יאסין: פתוח עד סוף יולי.

אימאן ח'טיב יאסין: אז מה עם הסטודנטים האלה|?

אימאן ח'טיב יאסין: הם חייבים לחזור ללימודים שלהם, עוד מעט מתחיל הסמסטר השני.

יעקב אשר: הגיוני לחלוטין כי מדובר על כמה חודשים.

יעקב אשר: [

אימאן ח'טיב יאסין: עכשיו אלה סטודנטים שכבר התחילו את השנה.

אימאן ח'טיב יאסין: חלק מהם חזרו ארצה - - -

יעקב אשר: כן.

יעקב אשר: והם רוצים לחזור לכמה חודשים ללימודים.

יעקב אשר: זה מה שאמרתי.

אימאן ח'טיב יאסין: כן, בדיוק.

אימאן ח'טיב יאסין: סליחה, לא הבנתי.

יעקב אשר: בבקשה, תושבות.

רז נזרי: לא שמעתי את הסוף.

רז נזרי: לא שמעתי מה שאמרה חברת הכנסת.

יעקב אשר: היא דיברה על סטודנטים.

אימאן ח'טיב יאסין: דיברתי על סטודנטים שלומדים בחו"ל, לא משנה באיזו שנה הם.

אימאן ח'טיב יאסין: הם חזרו ארצה מכל מיני סיבות, אם זה בגלל חופשת חג המולד, אם זה בגלל נסיבות משפחתיות או בריאותיות – לא משנה מה – ועוד מעט הסמסטר השני מתחיל והם צריכים לחזור ללימודים שלהם ורובם קנו כרטיסים.

אימאן ח'טיב יאסין: השאלה היא מה עושים במצב כזה.

רז נזרי: הבנתי.

רז נזרי: הנוסח שהופיע בהתחלה בתקנות בהקשר הזה – אני אמרתי one way ticket כדוגמה, אבל אתם בהחלט צודקים, זה לא רק one way ticket כי מה שכתוב זה: יציאה ממקום שהיה קבוע אחד למשנהו.

רז נזרי: וזה בעצם אפשר לדבר על one way ticket, זאת אומרת שאדם שלכאורה עוזב את הארץ, אבל גם חזרה של אדם למקום מגוריו הקבוע שנמצא מחוץ לישראל.

רז נזרי: דהיינו, הדוגמה שאמרת, שסטודנטים שכרגע גרים באופן קבוע במדינה אחרת והם נמצאים פה בביקור, אז בהקשר הזה לכאורה הם גם נכנסים באותה הגדרה.

רז נזרי: כמו שהסברתי קודם, הסעיף הזה כרגע לא נמצא בתקנות.

רז נזרי: הוא ייכנס לתקנות שיוארכו, כפי שגם דיברנו כבר אתמול עם משרד הבריאות, וזה הוסכם על-ידי שר הבריאות.

רז נזרי: ייכנסו לתקנות גם האפשרות של one way ticket וגם האפשרות שציינה חברת הכנסת, שזה בעצם לאנשים שיוצאים מהארץ למקום מגורים אחר קבוע שם.

רז נזרי: עד אז הפתרון שיהיה הוא באמצעות ועדת החריגים שתיתן את הדבר הזה באופן גורף, כמובן אחרי שהיא תבדוק את זה.

רז נזרי: לשאלת היושב-ראש לגבי ועדת החריגים.

רז נזרי: היא מורכבת ממנכ"ל משרד הבריאות ומנכ"ל משרד התחבורה והבטיחות בדרכים.

רז נזרי: למיטב זכרוני, היא כוללת נציגים שלהם שהם צריכים בהחלט לתת מענה מיידי בהקשרים הללו.

רז נזרי: חלק מהשיח היה כמה פניות יהיו אליהם, עד כמה אפשר לפתור את זה בתקנות כי רצו שלא להעמיס עליהם יותר מדי, לכן חלק מהדברים הכנסנו בתקנות.

רז נזרי: אבל הוועדה הזאת אמורה להידרש בהקדם.

רז נזרי: המגמה, אני אומר את זה בגלל השקיפות, המגמה היא לא לאפשר יותר מדי חריגים.

רז נזרי: זו הייתה הדירקטיבה בממשלה.

רז נזרי: אבל חלק מהמקרים, כמו הדוגמאות שציינתי קודם לכן, שלא נכנסו בתקנות, בהחלט יצטרכו לקבל מענה באמצעות ועדת החריגים.

גור בליי: רז, מה שקצת חסר גם מבחינת הקונטקסט זה שאתה ככה צללת לנושא המשפטי, אבל אני לא חושב שהוצג המכלול של הצעדים שננקטים באופן מלא פה בהקשר הזה, שגם מקרין על השאלות המשפטיות.

גור בליי: זאת אומרת, עד כמה שאני מבין, יתקנו אותי נציגי הממשלה אם אני לא ממצה את כל הדברים האלה, בעצם יש פה חבילה שלמה של צעדים.

גור בליי: מדובר עד עכשיו בזה שחוזרים מכמה מדינות ממוקדות, הולכים למלוניות.

גור בליי: החוזרים מדרום אפריקה, האמירויות, ברזיל וזמביה, הולכים למלונית.

גור בליי: חוץ מזה, כל החוזרים מיתר המדינות מחויבים לעבור בדיקה בכניסה ועוד בדיקה ביום התשיעי.

גור בליי: אלה שני צעדים שכבר קיימים.

גור בליי: לזה הוספתם בשבוע שעבר שכדי לעלות למטוס לישראל אתה צריך להראות PCR שלילי 72 שעות שקדמו לזה.

גור בליי: ועכשיו, בשלושת הצעדים האלה, בעצם מוסיפים את הסגירה של השמים למטוסים זרים, שאלה התקנות בוועדת כלכלה; החלטה מנהלית של רשות התעופה האזרחית שתגביל יציאה של חברות ישראליות, גם סגירת השמים מהצד של חברות ישראליות.

גור בליי: ולכל הצעדים האלה מוסיפים את ההידוק התקנות שבפנינו.

גור בליי: נכון?

גור בליי: זאת אומרת, זה מכלול הצעדים שעומדים כרגע על הפרק.

רז נזרי: התשובה היא כן.

רז נזרי: התייחסתי לחלק מהדברים בתחילת הדברים שלי.

רז נזרי: אבל הדברים האחרים שהזכרת בסוף, גור, אלה בעצם הצעדים שאנחנו נדבר עליהם עוד מעט בוועדת הכלכלה.

רז נזרי: החלטתם לעשות דיונים נפרדים, אז זה המצב.

רז נזרי: מה שיש כרגע בפניכם לאישור זה בעצם מגבלות היציאה.

רז נזרי: זאת אומרת, מטרות מותרות ליציאה, וזה מה שהזכרתי קודם לכן לגבי הנושא של one way ticket וכו'.

רז נזרי: ההשלמה של הסגירה נדונה בתקנות בוועדת הכלכלה, שעוסקות גם בשינוי בסעיף 12 לחוק הסמכויות המיוחדות שבעצם מאפשר הגבלות על כניסת כלי טיס זרים.

רז נזרי: זו בעצם תקנה שנקבעה בממשלה אתמול, שזה בעצם סוגר את האפשרות לכלי טיס זרים.

רז נזרי: אני לא אכנס כרגע לחריגים.

רז נזרי: יש כמובן עניינים של - - -

גור בליי: טיסות מטען וכל מיני דברים כאלה.

רז נזרי: ורפואיות וכיבוי אש וכו'.

רז נזרי: לגבי החברות הישראליות, הנושא הזה הסברנו בדיונים הפנימיים וגם לממשלה, שאין בחוק הקורונה סמכות להטיל מגבלות על טיסות נכנסות של חברות ישראליות.

רז נזרי: הצענו אפשרות לתקן את החוק, שזו דרך המלך, זה עדיף.

רז נזרי: בהעדר כרגע זמן והיתכנות תיקון החוק, הוחלט ללכת בדרך של - - - שימוש בסמכויות של מנהל רת"א – רשות תעופה אזרחית – לפי חוק הטיס, ואלה הליכים שהתחילו אתמול והיו אמורים להתבצע.

רז נזרי: שילוב המכלול הזה ביחד עם מה שציינת, גור, של בדיקות בחוץ לארץ לפני העליה למטוס וכו', זה המכלול שנותן את הצעדים האלה.

רז נזרי: אמרתי בתחילת דבריי שעד היום נקטנו בצעדים מידתיים יותר, שהרי בשפה משפטית זה בעצם חלופות מידתיות יותר למניעת הכניסה כשדובר על מלוניות ודובר בחלק מהמדינות על מלונית חובה בלי אפשרות יציאה, בחלק אחר מהמדינות זה היה עם אפשרות יציאה לפי בדיקות.

רז נזרי: היום, כמו שהסברתי, קיבלנו חוות דעת שגם נמצאת בפניכם.

רז נזרי: בעיניי היא חוות דעת שהיא חדה ומשמעותית יותר מחוות הדעת – וראיתי לא מעט חוות דעת בעבר, גם מסיגל סדצקי בתחילת הדרך וגם משרון פרייס בחודשים האחרונים – חוות הדעת הזאת היא הרבה יותר משמעותית מבחינת הסיכונים שמשרד הבריאות הציג בהקשר הזה.

רז נזרי: זה כמובן משליך על מידתיות ההסדר ברמה המשפטית.

רז נזרי: כאשר משרד הבריאות בא ואומר שהוא לא יודע כרגע לומר אם וריאנט כזה או אחר בכלל קיים ויאותר ואם אנחנו ניכשל במניעת כניסה של וריאנטים כאלה, עלול להגיע מצב גם של התפשטות חמורה של תחלואה, אבל גם ובעיקר צויין בחוות הדעת הנושא של שלילת היכולת החיסונית אם יתגלה שווריאנט כזה או אחר, החיסון לא יעיל כלפיו, אז ודאי שגם כשאתה בוחן מידתיות ואתה בוחן איזונים מול סיכון כזה, אז גם ברמה המשפטית אפשר לנקוט צעדים משמעותיים יותר.

רז נזרי: הם לא פשוטים הצעדים הללו.

רז נזרי: שיקפנו את זה לממשלה.

רז נזרי: אנחנו משקפים את זה פה, אנחנו לא מסתירים.

רז נזרי: אבל אנחנו עוסקים באיזונים, ובהקשר הזה, כמו שאמרתי בתחילת הדברים, הזכות להיכנס לארץ היא זכות יסוד שנמצאת בחוק יסוד, אבל כאשר מנגד עומדת הזכות לחיים והזכות לבריאות וכאשר ננקטים צעדים כמו שדיברתי, אז אפשר לעשות גם בהקשר הזה.

יעקב אשר: רז, אותי מדאיג הפקק הזה שנקרא ועדת חריגים והרכב שלה.

יעקב אשר: לא בגלל מנכ"ל משרד התחבורה ומישהו מנציגיו, כנראה, ומנכ"ל משרד הבריאות – זה בסדר.

יעקב אשר: השאלה היא אחת: האם לא צריך להיות בוועדה כזו משהו יותר רחב, מנעד טיפה יותר רחב.

יעקב אשר: אמורים להגיע לשם גם בעיות רפואיות, במקרה נמצא מנכ"ל משרד הבריאות שהוא גם לא תמיד רופא.

יעקב אשר: יכול להיות שמגיעות לשם בעיות סוציאליות, יכול להיות שמגיעות לשם בקשות של אנשים שיכולים לאבד את עבודתם או משהו שהוא באמת עסקי לחלוטין, נסיעה עסקית שחלילה יכולה למוטט את העסק שלהם.

יעקב אשר: האם לא היה ראוי שבכזאת ועדה, במיוחד לאור זה שמחקתם חלק מאותן הגדרות שהיו בתקנות הקודמות - - -

גור בליי: החריגים שהיו כבר רשומים.

יעקב אשר: היו כל מיני חריגים שכתבתם, שאחד מהם היה עסקים, נסיעה לעסקים, הייתה שם נסיעה לחתונה, עזרה סוציאלית, הורים מבוגרים.

יעקב אשר: נגיד, אבא הוא חי, לא רק ללוויה נוסעים, לפעמים נוסעים להורים שנמצאים מעבר לים כדי שלא תהיה לוויה.

יעקב אשר: השאלה, זה מה שמטריד אותי מאוד מאוד מאוד: איך קובעים, מי קובע, מהם הקריטריונים של הוועדה הזאת, מי יישב שם?

יעקב אשר: למה שלא יהיו שם נציגי ציבור, נציג ציבור אחד או שניים?

יעקב אשר: שיהיה נציג של משרד הרווחה או משהו מסוג כזה.

יעקב אשר: ממשרד הבריאות רוצים לענות.

נינא כהן קרן: אני רק אגיד לגבי לוחות הזמנים, שגם בדקתי את זה לפני הדיון מול משרד התחבורה.

נינא כהן קרן: כרגע באתר gov.il, באתר שבו מגישים בקשות מקוונות, כתוב שהתשובה היא תוך שני ימי עסקים.

נינא כהן קרן: בפועל, כל הבקשות נענו תוך כמה שעות עד 24 שעות.

יעקב אשר: זה לגבי הזמן.

נינא כהן קרן: זה לגבי הזמנים.

נינא כהן קרן: גם באופן כללי – רז אולי גם ירצה להתייחס – אני אגיד שמה שהיה קודם, עדיין היה רחב יחסית.

נינא כהן קרן: זאת אומרת, דובר על חתונה, בר מצווה וברית של כל קרובי המשפחה ממעגל שני.

נינא כהן קרן: אפשר לצמצם את זה דרך ועדת חריגים.

נינא כהן קרן: ועדת חריגים יכולה לבחון האם זה - - -

יעקב אשר: לא, לא.

יעקב אשר: ברגע שלא מופיע בכלל, לא חתונה ולא ברית ולא בר מצווה, אז הוא לא קיים.

רז נזרי: אדוני היושב-ראש, אתה צודק.

נינא כהן קרן: - - - לא יקבל אישור חריג.

רז נזרי: אתה צודק, זה אכן צומצם.

רז נזרי: חתונה ובר מצווה ירדו, צומצמו עילות נוספות.

רז נזרי: אני לא מטשטש.

רז נזרי: אכן צומצם ואני אומר לכם שזו הייתה בהחלט הדירקטיבה וזה היה השיח בממשלה, לצמצם עד כמה שאפשר.

רז נזרי: לגבי השאלה שלך, אנחנו עמדנו על-כך שיהיו חריגים מסוימים, כמו שהגדרתי: טיפול רפואי, לוויה, הליך שיפוטי וכו'.

רז נזרי: עדיין, אתה שואל בצדק מיהם הגורמים.

רז נזרי: אז יכול להיות שלא שאמרתי קודם.

רז נזרי: אמרתי רק מנכ"ל משרד התחבורה ומנכ"ל משרד הבריאות.

רז נזרי: גם ראש רשות האוכלוסין וההגירה או נציגו נמצאים הוועדה הזאת.

רז נזרי: בסיטואציה הזאת, אני מזכיר שראש רשות האוכלוסין וההגירה הוא גורם רלוונטי לסוגיות שהעלית.

רז נזרי: הו רלוונטי גם בשגרה של כניסה ויציאה מהארץ.

רז נזרי: הנציגים של שלוש הגורמים הבכירים הללו, ראש רשות האוכלוסין וההגירה, מנכ"ל הבריאות, מנכ"ל התחבורה, בהחלט צריכים לשקול את השיקולים הרלוונטיים הללו במקרים רגישים.

רז נזרי: אני לא יכול לומר עכשיו מראש מה תהיה ההחלטה, אבל לבסוף יש שם גורמים בכירים שאמורים לשקול את הדבר הזה.

רז נזרי: הדירקטיבה היא לצמצם, אבל בסוף יש חיים ויש - - -

יעקב אשר: יכול להיות שהיה שעדיף, רז, שלא הייתם כותבים עילות בכלל כי הרי מכלל הן, אתה שומע לאו.

יעקב אשר: כי בעצם מה שאמרה נציגת משרד הבריאות עומד בסתירה גמורה למה שאתה אמרת דקה ורבע אחריה.

יעקב אשר: היא אמרה: זה לא שאנחנו לא הולכים לתת לבן-אדם שרוצה להתחתן או שצריך הוא להתחתן לנסוע לשם.

יעקב אשר: ויכול מאוד להיות שכן יתנו לו.

יעקב אשר: אבל רצינו לצמצם את מה שמסביב.

רז נזרי: אני אסביר.

רז נזרי: זו לא סטירה.

רז נזרי: אני לא שמעתי סטירה, ואחרי זה תוכל לשאול שוב.

רז נזרי: קודם כל, לשאלתך למה שבכלל לא יהיו תקנות, אם אתה בכלל לא כותב מה החריגים שקבועים בחוק, שלהם אין שיקול דעת וצריכים לאפשר, אז בעצם אתה מפיל מאות, אולי הרבה יותר בקשות על הוועדה, ואז מטבע הדברים, גם זמן העבודה שלה יהיה ארוך יותר.

יעקב אשר: עם זה אני מסכים.

רז נזרי: הרעיון בקביעת המגבלות זה בעצם דברים שבהם אין שיקול דעת.

רז נזרי: בדבר כזה כמו טיפול רפואי, השתתפות בלוויה – את זה אתה חייב מיידית לאשר.

רז נזרי: זה לא אומר שמקרים אחרים לא יאושרו.

רז נזרי: אכן, בשונה מהסיטואציה הקודמת, אם בסיטואציה הקודמת היה כתוב שגם בר מצווה וברית וכו' אפשר לאשר, פה אמרו לא.

רז נזרי: פה אמרו: אנחנו רוצים לצמצם עוד יותר.

רז נזרי: לכן זה יצא מהאישור האוטומטי.

רז נזרי: זה לא אומר שאי-אפשר עדיין לאשר מקרים הומניטריים אחרים.

רז נזרי: זו התשובה לשאלה שלך.

רז נזרי: הקבוצה שבטוח יוצאת, בשונה מהתקנות עד עכשיו, צומצמה.

רז נזרי: עדיין, דרך רמת החריגים אפשר להחיל את זה במקרים שיוחלט עליהם.

גור בליי: הנוהל של ועדת החריגים מופיע באתר משרד הבריאות?

גור בליי: איך נעשית כל ההגשה של הבקשות?

נינא כהן קרן: זה לא בדיוק נוהל.

נינא כהן קרן: יש אתר שבו מוסבר גם אופן הגשת הבקשה, גם דוגמאות למקרים שאושרו, מקרים שלא - - -

יעקב אשר: אפשר להגיש דרך האינטרנט?

נינא כהן קרן: כן.

נינא כהן קרן: יש הרגשה מקוונת דרך האתר אתר משרד התחבורה.

נינא כהן קרן: יש שם הסברים לאזרחים איך מגישים.

אוסאמה סעדי: רציתי לשאול את רז ניזרי.

אוסאמה סעדי: רז איתנו?

רז נזרי: אני איתכם.

רז נזרי: כן, אוסאמה, אני אעזוב אותך?

רז נזרי: אני איתך.

אוסאמה סעדי: כל הזמן.

יעקב אשר: לכל אחד אתה אומר את זה בתורו.

יעקב אשר: זה בסדר, רז.

אוסאמה סעדי: זה בסדר.

אוסאמה סעדי: אני כבר רגיל לזה.

אוסאמה סעדי: רז לא יכול לעבוד עלי, זה בסדר.

אוסאמה סעדי: היינו עכשיו במקביל - - -

רז נזרי: אוסאמה יודע שזה משהו מיוחד.

רז נזרי: אוסאמה יודע שזה משהו אחר.

אוסאמה סעדי: תודה, תודה.

יעקב אשר: הבנתי.

אוסאמה סעדי: היינו עכשיו בוועדת כלכלה, אדוני היושב-ראש, וחבל כי זה באמת דיון משולב.

יעקב אשר: נכון.

אוסאמה סעדי: שאלתי שתי שאלות.

אוסאמה סעדי: שאלה ראשונה, לגבי אלה שרוצים לצאת, נגיד סטודנטים שלומדים בחו"ל או אזרחים שעובדים בחו"ל והם חייבים לחזור.

אוסאמה סעדי: למה את הקבוצה הזאת אי-אפשר להחריג מראש ולא להפנות כל אחד לוועדת חריגים.

אוסאמה סעדי: שאלה שנייה, שגם עלתה בוועדת כלכלה ויעקב מרגי שלח אותי לשאול אותה כאן:

אוסאמה סעדי: אזרחים שקנו כרטיסים ועכשיו והם לא יכולים לטוס, מה הפיצוי?

אוסאמה סעדי: מי יפצה אותם?

יעקב אשר: החוק של טיבי.

אוסאמה סעדי: לא.

אוסאמה סעדי: החוק של טיבי זה אם מפעיל הטיסה - - -

יעקב אשר: אני יודע.

אוסאמה סעדי: לכן אני אומר - - -

מיקי לוי: הממשלה הודיעה שהיא לא מפצה.

אוסאמה סעדי: לא מפצה?

אוסאמה סעדי: אז מה, האזרחים - - -

מיקי לוי: מה אכפת לו?

מיקי לוי: הוא יכול לפזר כסף - - - מה אכפת לו?

אוסאמה סעדי: אני מניח שלרז נזרי - - -

יעקב אשר: מי זה "לו"?

יעקב אשר: לא הבנתי למי אתה מתכוון.

מיקי לוי: לראש הממשלה.

יעקב אשר: שלום, מיקי.

מיקי לוי: בוקר טוב.

יעקב אשר: בוקר אור.

אוסאמה סעדי: בואו נשמע את רז.

רז נזרי: לשאלה הראשונה שלך, אוסאמה, אני חושב שהשבתי קודם לכן.

רז נזרי: יכול להיות שהיית בוועדת כלכלה.

רז נזרי: הנושא של היציאה, גם של סטודנטים וגם של אנשים שעוזבים את הארץ, היה בתקנות.

רז נזרי: הוא הוסר תוך כדי הדיון.

רז נזרי: אנחנו דיברנו מיד אחרי זה עם משרד הבריאות.

רז נזרי: בעינינו זה לא צריך להיות מוסר.

רז נזרי: שר בריאות הסכים והודיע שזה יובא מיד בתקנות הנוספות שתהיה הארכה כפי שצפוי שתהיה הארכה תוך כמה ימים.

רז נזרי: עד אז, הפתרון שנמצא בינתיים הוא פתרון שאמור לתת מענה.

רז נזרי: הוא לא אידיאלי, אבל בוודאי - - -יותר צריך שיהיה בתקנות, אבל בהיעדר זה שהוא נמצא בתקנות, אז בינתיים באופן גורף ועדת החריגים תאשר את זה.

רז נזרי: כלומר, תודיע אפילו באופן גורף שבקשות מהסוג הזה יאושרו על-ידה באופן גורף כך שיינתן מענה.

רז נזרי: השאלה השנייה לגבי התשלומים וכו', עדיין לא נדרשו לזה הגורמים הרלוונטיים.

רז נזרי: בעבר, בתקנות הקודמות שאושרו, אנחנו ביקשנו – וזה התקבל – שהמגבלה תהיה רק על כאלה שלא קנו עדיין כרטיסים.

רז נזרי: פה, בגלל מה שהסברתי קודם, חוות הדעת הרפואית והצורך לעשות את זה בצורה מיידית יותר, אי-אפשר היה לעשות את זה.

רז נזרי: מטבע הדברים, יצטרכו לתת לזה מענה בהמשך, כמו שהיה בהקשרים אחרים, כשסגרו עסקים וסגרו אולמות אירועים ואנשים ביטלו אירועים וכיוצא באלו, בהמשך הדרך יצטרכו לתת גם לזה מענה.

יעקב אשר: אוקיי.

יעקב אשר: היועץ המשפטי - - -

רז נזרי: ברשות

רז נזרי: כם, אני רוצה לעבור לוועדת כלכלה, אז אם יש שאלות, אני אדרש.

רז נזרי: אם לא - - -

גור בליי: שאלה אחרונה.

גור בליי: התייחסת לזה, רז.

גור בליי: אנחנו חושבים כמוכם שבאמת בהקשר הזה כל מגבלה על מי שלא מתכנן לחזור בקרוב לארץ, מי שמרכז חייו מחוץ לישראל בין אם זה זר שחוזר הביתה או סטודנט או מי שעושה Relocation, באמת אין שום הצדקה וזה לא עומד במבחן חוקתי למנוע ממנו לצאת, אם הוא לא מתכנן לחזור לארץ, כי כמובן התכלית פה היא למנוע יבוא מוטציות, ולכן באמת חשוב מאוד לתקן את הדבר הזה כחריג אוטומטי בתיקון הקרוב.

גור בליי: בינתיים, כמו שאמרת, אני חוזר על זה כי אני חושב שזה באמת חשוב, שבאופן גורף יינתנו לכולם היתרים בלי שיקול דעת, כי אחרת פשוט אי אפשר להצדיק את המגבלה הזאת מבחינת התכלית של הגבלת היציאה.

מיקי לוי: אבל עם מה הם ייצאו?

מיקי לוי: יחדשו טיסות?

רז נזרי: אמרתי שבהחלט זה נכון.

רז נזרי: בגלל זה ביקשנו ממשרד הבריאות וההנחיה היא לעשות את זה בצורה גורפת.

גור בליי: השאלה השנייה, באופן יותר רחב, גם עמדנו על זה בישיבות הקודמות, הרי בסוף התכלית פה היא למנוע את הכניסה של מוטציות.

גור בליי: אתה פה מחמיר משמעותית את הכניסה.

גור בליי: אתה בעצם עוצר את כל הטיסות, מחייב בדיקות.

גור בליי: השאלה אם בסיטואציה הזאת אתם עדיין חושבים שצריך גם להדק את החריגים על היציאה מהארץ, שבסוף זה דבר שהוא יותר רחוק מהתכלית שאתה מנסה למנוע.

גור בליי: השאלה האם בהקשר הזה, כשאנחנו יודעים שבמידתיות אתה לא יורה בבת-אחת בכל התותחים, אתה מנסה להגביל במידה המינימלית את הזכויות.

גור בליי: כאשר אתה מגביל בצורה כל כך דרמטית את הכניסה לארץ, האם צריך במקביל גם להגביל את היציאה מהארץ והאם לא די בהגבלות המאוד מאוד חריפות על הכניסה בשביל להגשים את התכלית שאתה רוצה להגשים, של יבוא המוטציות?

גור בליי: שוב, אני לא מדבר על ההגבלות מלפני שבוע-שבועיים.

גור בליי: אני מדבר על המגבלות המעודכנות.

רז נזרי: המענה שניתן – אני חושב שגם שרון דיברה על זה קודם – בסופו של דבר, כל מי שיוצא, הוא גם פוטנציאל כניסה.

רז נזרי: ברגע שאתה מאפשר יותר מנגנוני יציאה, אם לא היו מצמצמים והיו מאפשרים באופן גורף גם יציאה חתונות וכו', אז מטבע הדברים גם אחרי זה היו שאלות של כן חזרה או לא חזרה.

רז נזרי: לכן בהקשר הזה הוחלט – אני לא רוצה להגיד את הביטוי לירות בכל התותחים – ללכת בכל החזיתות.

רז נזרי: הוצג על-ידנו כקושי לאור עמדת משרד הבריאות בהקשר הזה, וגם שרון התייחסה לכך בתמצית קודם לכן, לא חשבנו שאנחנו צריכים פה לדבר על מניעה.

יעקב אשר: תודה, תודה.

יעקב אשר: היועץ המשפטי, להקריא בבקשה.

גור בליי: "תקנות סמכויות מיוחדות להתמודדות עם נגיף הקורונה החדש (הוראת שעה) (הידוק הגבלות)(תיקון מס' 3), התשפ"א–2021 בתוקף סמכותה לפי סעיפים 4, 7, 8, 23, 24, 25 ו-27 לחוק סמכויות מיוחדות להתמודדות עם נגיף הקורונה החדש (הוראת שעה), התש"ף

גור בליי: –2020 (להלן – החוק), ובאישור ועדת החוקה, חוק ומשפט של הכנסת, מתקינה הממשלה תקנות אלה: תיקון תקנה 5 1.

גור בליי: בתקנות סמכויות מיוחדות להתמודדות עם נגיף הקורונה החדש (הוראת שעה) (הידוק הגבלות), התשפ"א–2021 , בתקנה 5, בפסקה (2), בפסקה (17) המובאת בה - (1) בפסקת משנה (א) - (א) ברישה, במקום "ובלבד שהתקיים אחד מאלה" יבוא "ובלבד שהטיסה היא למטרה מהמטרות המפורטות להלן"; (ב) במקום פסקאות משנה (1) ו- (2) יבוא: "(1) קבלת טיפול רפואי; (2) השתתפות בהלוויה של קרוב משפחה, כהגדרתו בפסקה (13); (3) הגעה להליך משפטי שאותו אדם צד לו, בעל מעמד בו או שנדרש להשתתף בו; (2) בפסקת משנה (ב), במקום "המנהל הכללי של משרד התחבורה והבטיחות בדרכים רשאי" יבוא "המנהל הכללי של משרד הבריאות יחד עם המנהל הכללי של משרד התחבורה והבטיחות בדרכים רשאים" ובמקום "בפסקאות משנה (1) ו – (2)" יבוא "בפסקאות משנה (1) עד (3)"; (3) פסקת משנה (ג) - תימחק.

גור בליי: " תחילה 2.

גור בליי: תחילתן של תקנות אלה ביום י"ג בשבט התשפ"א (26 בינואר 2021).

גור בליי: ".

גור בליי: נינא, המשמעות של הורדה של פסקת משנה (ג) - - -

נינא כהן קרן: זה מצמצם את הטיסות הפרטיות.

נינא כהן קרן: המטרה הייתה לסגור באןפן הרמטי עד כמה שאפשר, חוץ מלמינימום החיוני, את השמים.

נינא כהן קרן: זה בעצם סעיף שהתייחס לטיסות פרטיות שהן לא משדה תעופה.

נינא כהן קרן: זה מצמצם גם את הטיסות האלה, למעט במקרים שקיבלו אישור או שהם עונים על אחד החריגים, לצורך רפואי וכו'.

יעקב אשר: סיימנו להקריא?

יעקב אשר: אני מצפה, מנציגת הממשלה וגם ממה שאמר פה רז נזרי, לפירוט יתר בתקנות הבאות.

יעקב אשר: מאחר ואני רק חלק קטן בחלק היוצא, אבל יש לזה גם משמעות לחלק הנכנס.

יעקב אשר: אני חושב שרמת הפירוט צריכה להיות יותר גדולה ויותר ברורה.

גור בליי: להכניס את החריגים במפורש.

יעקב אשר: את החריגים.

יעקב אשר: החריגים צריכים להיות פה.

יעקב אשר: אם מישהו יוצא ללימודים, וגם הפוך – אפילו שהפוך יש לו משמעויות אחרות – אבל גם מישהו שנסע לכריסמס בארצות הברית אבל הוא לומד כאן בארץ באוניברסיטה כבר שנתיים, זה הורס לו את כל הלימודים, יש לו פה דירה.

יעקב אשר: חייבים להיכנס לרזולוציות כאלה ולהשאיר לוועדת החריגים את השיקולים שבהן יש כמה שיקולים, כמו שאמת קודם, עד כמה להתרחב.

יעקב אשר: הרי אף אחד לא יגיד לאדם: אל תתחתן עכשיו בשום פנים ואופן, למרות שאתה עושה את זה במדינה אחרת.

יעקב אשר: לא יכול להיות שהכול יהיה בוועדת חריגים.

יעקב אשר: גם זה לא נכון ולא חכם.

יעקב אשר: לכן אני מבקש להבהיר את זה לממשלה.

יעקב אשר: אני גם אתאם עם חבר הכנסת מרגי.

יעקב אשר: אני חושב שאולי בפעמים הבאות אני אציע לו לעשות את הישיבות בנושאים האלה במשותף, כשאני תן לו, כמובן, להוביל, כי הוא באמת המוביל בעניין של תחבורה.

יעקב אשר: זה נכון לראות את התמונה הכוללת, גם לא לשגע אתכם מוועדה לוועדה וגם לא את אנשי הזום שצריכים לעבוד פעמיים.

יעקב אשר: לכן יכול להיות שאני מליץ לעשות את זה.

גור בליי: יש דבר אחד שגם רז התייחס אליו, אבל גם חשוב לעמוד עליו.

גור בליי: שיהיו בפועל גם מטוסים.

גור בליי: אפילו בדברים שאתם בעצמכם אישרתם, כמו קבלת טיפול רפואי, אם בפועל השמים ייסגרו ולא יהיו טיסות מסחריות, ישראליות או זרות, אז אפילו מישהו עם היתר שאתם מסכימים לו, לא תהיה לו דרך פיזית לצאת מהארץ.

יעקב אשר: וזה שוב בתקנות של משרד הבריאות ובתקנות שנדונות בוועדת כלכלה שלא קשורות אלינו.

נינא כהן קרן: יש אופציות, מאוד מצומצמות כמובן, אבל יש.

נינא כהן קרן: רז באמת התייחס לזה.

יעקב אשר: חייבים להביא לתשומת לב.

יעקב אשר: תודה רבה.

נינא כהן קרן: מטוסים זרים שנמצאים פה, כרגע יוכלו לצאת גם אחרי שהתקנות - - -

יעקב אשר: זאת אומרת, לא יהיה משהו הרמטי.

גור בליי: עד כמה שאני מבין, בתקנות שבוועדת כלכלה אוסרים על טיסות זרות להיכנס.

נינא כהן קרן: אם יש מטוס שנמצא כאן - - -

גור בליי: היום הוא נמצא.

גור בליי: אבל אם עוד שבוע מישהו צריך לצאת לטיפול רפואי?

נינא כהן קרן: אם הוא לא נמצא כאן, הוא לא יוכל להיכנס ולחזור.

נינא כהן קרן: אבל אם הוא נמצא כאן בעוד יומיים, אז הוא יוכל להמריא החוצה מכאן בעוד יומיים.

נינא כהן קרן: רת"א יוכלו להתייחס יותר לאפשרויות.

נינא כהן קרן: יש גם את האפשרויות שהממשלה בוחנת, שרז דיבר עליהן ויש גם את הטיסות שהן לא טיסות מסחריות רגילות.

נינא כהן קרן: זו פחות המאטריה שאני מכירה, אבל טיסות לפי דרישה.

נינא כהן קרן: יש אופציות נוספות - - -

יעקב אשר: תודה.

יעקב אשר: אני מבקש תשובות לשאלות האלה בסיבוב הבא.

יעקב אשר: אם כך, נעבור להצבעה.

יעקב אשר: מי בעד אישור הצעת תקנות סמכויות מיוחדות להתמודדות עם נגיף הקורונה החדש (הוראת שעה)(הידוק הגבלות)(תיקון מס' 3) התשפ"א–2021?

יעקב אשר: מי שבעד, ירים את ידו?

יעקב אשר: בעד הצעת התקנות – פה אחד

יעקב אשר: פה אחד.

יעקב אשר: תודה רבה.

יעקב אשר: סליחה, חברי שהגעת בסוף, הייתי נותן לך לדבר קצת בהתחלה.

יעקב אשר: אתה נראה עייף.

יאיר גולן: אני לא עייף בכלל.

יעקב אשר: עובדים קשה לבחירות.

יעקב אשר: מי שטורח בערב שבת, אוכל בשבת.

יעקב אשר: הישיבה נעולה.